Hanya Yanagihara

Hanya Yanagihara (Los Angeles, 1974ko irailaren 20a) estatubatuar idazle eta kazetaria da.

 Bizitza 
1974an jaio zen Los Angelesen. Aita, Ronald Yanagihara medikua, hawaiiarra da eta japoniar arbasoak ditu, eta ama Seulen jaio zen. Txikitan maiz etxez aldatu zen eta Hawaiin, New Yorken, Marylanden, Kalifornian eta Texasen bizi zen. Honoluluko Punahou ikastetxean ikasi zuen eta 1995ean Smith Collegen graduatu zen.

Graduatu ondoren, New Yorkera joan zen bizitzera eta hainbat urtez kazetari gisa lan egin zuen Condé Nast Traveler aldizkarian.

2013an lehen eleberria argitaratu zuen, The People in the Trees, urteko libururik onenetakotzat hartzen dena.

2015ean A Little Life eleberria argitaratu zuen. Urte berean, Condé Nast utzi zuen T: The New York Times Style Magazineko editoreorde izateko.

2022an hirugarren eleberria argitaratu zuen, To Paradise.

 Lanak 

 The People in the Trees (2013)
 A Little Life (2015)
 To Paradise (2022)

 Sariak 
 2015: Kirkus saria

 Erreferentziak 

 Kanpo estekak 

Kategoria:Losangelestarrak
Kategoria:Ameriketako Estatu Batuetako emakumeak
Kategoria:Hawaiar estatubatuarrak
Kategoria:Japoniar estatubatuarrak
Kategoria:Korear estatubatuarrak
Kategoria:Ameriketako Estatu Batuetako eleberrigileak
Kategoria:XXI. mendeko emakume idazleak
Kategoria:Ingelesezko idazleak
Kategoria:Emakume kazetariak
Kategoria:Ameriketako Estatu Batuetako kazetariak